Document ID: /roh_data/filtered/swiss_laws_in_ROHinterleaved.jsonl.gz/5495

This text was translated from FR into Rumantsch Grischun.

Le Tribunal fédéral est l’autorité judiciaire suprême de la Confédération. Il exerce la surveillance sur la gestion du Tribunal pénal fédéral, du Tribunal administratif fédéral et du Tribunal fédéral des brevets. Il se compose de 35 à 45 juges ordinaires. Il se compose en outre de juges suppléants, dont le nombre n’excède pas les deux tiers de celui des juges ordinaires. L’Assemblée fédérale fixe l’effectif des juges dans une ordonnance. Nouvelle teneur selon l’annexe ch. 2 de la LF du 20 mars 2009 sur le TFB, en vigueur depuis le 1 janv. 2012 (RO 2010 513, 2011 2241; FF 2008 373). Voir aussi l’art. 132 al. 4 ci-après.

Il Tribunal federal è l’autoritad giudiziala suprema da la Confederaziun. El surveglia la gestiun dal Tribunal penal federal, dal Tribunal administrativ federal e dal Tribunal federal da patentas. El consista da 35–45 derschaders federals ordinaris. El consista ultra da quai da derschaders federals en uffizi accessoric; il dumber da quels importa maximalmain dus terzs dal dumber dals derschaders ordinaris. L’Assamblea federala fixescha il dumber da derschaders en in’ordinaziun. Versiun tenor la cifra 2 da l’agiunta da la LF dals 20 da mars 2009 davart il TFP, en vigur dapi il 1. da schan. 2012 (AS 2010 513, 2011 2241; BBl 2008 455). Guardar er l’art. 132 al. 4 qua sutvart.